CELEX: 32016D1925
Language: fi
Date: 2016-10-31 00:00:00
Title: Komission täytäntöönpanopäätös (EU) 2016/1925, annettu 31 päivänä lokakuuta 2016, luvan antamisesta Yhdistyneelle kuningaskunnalle kieltää alueellaan viljelykasvilajien yleisessä lajikeluettelossa luetellun tietyn hamppulajikkeen kaupan pitäminen neuvoston direktiivin 2002/53/EY nojalla annetun täytäntöönpanopäätöksen (EU) 2016/17 kumoamisesta (tiedoksiannettu numerolla C(2016) 6860)

4.11.2016   
            
            
               FI
            
            
               Euroopan unionin virallinen lehti
            
            
               L 297/16
            
         KOMISSION TÄYTÄNTÖÖNPANOPÄÄTÖS (EU) 2016/1925,
   annettu 31 päivänä lokakuuta 2016,
   luvan antamisesta Yhdistyneelle kuningaskunnalle kieltää alueellaan viljelykasvilajien yleisessä lajikeluettelossa luetellun tietyn hamppulajikkeen kaupan pitäminen neuvoston direktiivin 2002/53/EY nojalla annetun täytäntöönpanopäätöksen (EU) 2016/17 kumoamisesta
   
      
         (tiedoksiannettu numerolla C(2016) 6860)
      
   
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 18 artiklan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksen (EU) N:o 1307/2013 (2) 32 artiklan 6 kohdassa säädetään, että sen estämiseksi, että tukea myönnettäisiin laittomille viljelmille, hampun tuotantoon käytetty ala on tukikelpoista vain, jos käytettyjen lajikkeiden tetrahydrokannabinolin (THC) pitoisuus on enintään 0,2 prosenttia.
            
         
               (2)
            
            
               Komission täytäntöönpanoasetuksen (EU) N:o 809/2014 (3) 45 artiklan 3 kohdassa säädetään, että jos jonkin tietyn hamppulajikkeen kaikkien näytteiden keskiarvo ylittää asetuksen (EU) N:o 1307/2013 32 artiklan 6 kohdassa säädetyn THC-pitoisuuden toisena peräkkäisenä vuotena, kyseisen jäsenvaltion on direktiivin 2002/53/EY 18 artiklan mukaisesti pyydettävä lupaa kieltää kyseisen lajikkeen kaupan pitäminen.
            
         
               (3)
            
            
               Komissio vastaanotti 28 päivänä huhtikuuta 2015 Yhdistyneeltä kuningaskunnalta pyynnön, joka koski lupaa kieltää hamppulajike Finolan kaupan pitäminen, koska sen THC-pitoisuus oli ylittänyt sallitun 0,2 prosentin rajan toisena vuonna peräkkäin.
            
         
               (4)
            
            
               Tämän pyynnön johdosta komissio antoi täytäntöönpanopäätöksen (EU) 2016/17 (4) ja antoi Yhdistyneelle kuningaskunnalle luvan kieltää alueellaan kyseisen hamppulajikkeen kaupan pitäminen.
            
         
               (5)
            
            
               Yhdistynyt kuningaskunta ilmoitti 15 päivänä maaliskuuta 2016 virallisesti komissiolle, että hamppulajike Finolan näytteiden lisätestaus osoitti, että THC-pitoisuus ei vuonna 2014 ylittänyt 0,2 prosentin rajaa, josta säädetään asetuksen (EU) N:o 1307/2013 32 artiklan 6 kohdassa.
            
         
               (6)
            
            
               Yhdistynyt kuningaskunta on tältä osin pyytänyt kumoamaan täytäntöönpanopäätöksen (EU) 2016/17.
            
         
               (7)
            
            
               Kyseinen täytäntöönpanopäätös olisi näin ollen kumottava.
            
         
               (8)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Täytäntöönpanopäätöksen (EU) 2016/17 kumoaminen
   Kumotaan täytäntöönpanopäätös (EU) 2016/17.
   2 artikla
   Osoitus
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 31 päivänä lokakuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 193, 20.7.2002, s. 1.
   
      (2)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).
   
      (3)  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).
   
      (4)  Komission täytäntöönpanopäätös (EU) 2016/17, annettu 7 päivänä tammikuuta 2016, luvan antamisesta Yhdistyneelle kuningaskunnalle kieltää alueellaan viljelykasvilajien yleisessä lajikeluettelossa luetellun tietyn hamppulajikkeen kaupan pitäminen neuvoston direktiivin 2002/53/EY nojalla (EUVL L 5, 8.1.2016, s. 7).